
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Dagmar Soliarová, vo veci navrhovateľky/manželky: A. B., C. D., nar. XX.XX.XXXX, bytom E. F. XXX/X, XXX XX G., korešpondenčná adresa: Svätoplukova 12 (u G. D.), XXX XX G., proti odporcovi/manželovi, ktorý návrh na rozvod manželstva nepodal: H. B., nar. XX.XX.XXXX, bytom I. J. K. XX, L. M., XXX XX N., O. C., v konaní o rozvod manželstva, takto rozhodol: I. Súd manželstvo účastníkov konania A. B., C. D., nar. X.X.XXXX a H. B., nar. XX.X.XXXX, uzavreté dňa 28.4.1984 v D., zapísané v knihe manželstiev matričného úradu D., okres P., O. C., vo zväzku 11, ročník 1984, na strane 166, pod poradovým číslom 70, r o z v á d z a . II. Žiaden z účastníkov
nemá
nárok na náhradu trov konania. odôvodnenie:
1. Tunajšiemu súdu bol doručený návrh navrhovateľky na rozvod manželstva 2. Odporca súdu telefonicky oznámil svoju adresu na doručovanie v Českej republike, pričom zároveň oznámil, že s rozvodom súhlasí a tiež súhlasil s tým, aby sa pojednávalo v jeho neprítomnosti z dôvodu, že žije v Českej republike. 3. Na pojednávaní navrhovateľka poukázala na svoj návrh. Žiadala, aby súd manželstvo rozviedol, nakoľko s manželom nežijú v spoločnej domácnosti už 15 rokov, pričom každý z nich má svoj vlastný život. Manželstvo je len formálnym zväzkom, neplní žiaden spoločenský účel, nie je možné očakávať obnovu manželstva. 4. Podľa § 18 Zákona o rodine manželia sú si v manželstve rovní v právach a povinnostiach. Sú povinní žiť spolu, byť si verní, vzájomne rešpektovať svoju dôstojnosť, pomáhať si, starať sa spoločne o deti a vytvárať zdravé rodinné prostredie. 5. Podľa § 23 ods. 1 Zákona o rodine súd môže manželstvo na návrh niektorého z manželov rozviesť, ak sú vzťahy medzi manželmi tak vážne narušené a trvalo rozvrátené, že manželstvo nemôže plniť svoj účel a od manželov nemožno očakávať obnovenie manželského spolužitia. 6. Medzi základné manželské povinnosti vo sfére osobných vzťahov patrí povinnosť manželov žiť spolu, byť si verní, vzájomne si pomáhať. Žiť spolu znamená pre manželov ich obojstrannú vôľu tvoriť ekonomické, biologické a výchovné spoločenstvo. Spoločné žitie predpokladá, že bude na báze dobrovoľnosti vytvorené také spoločenstvo osôb a majetku, ktoré bude schopné naplniť poslanie a účel manželstva. Toto spoločenstvo má plniť úlohy citové, ekonomické, sexuálne a výchovné.
7. Hmotnoprávnym dôvodom rozvodu je kvalifikovaný rozvrat manželstva. Manželstvo je dostatočne vážne rozvrátené vtedy, ak už nemôže plniť svoj účel. Jeho účelom je vytvoriť harmonické a trvalé životné spoločenstvo. Počas svojej existencie plní funkciu sociálnu, ekonomickú, biologickú a výchovnú. 8. Podľa Zákona o rodine sú manželia povinní vzájomne si pomáhať. Zakotvenie povinnosti manželov vzájomne si pomáhať nemožno zužovať len na majetkové vzťahy, resp. na vyživovaciu povinnosť. Môže mať aj osobný charakter a je prirodzeným následkom rodinnoprávneho pomeru. 9. Nie je možné prostredníctvom rodinného práva vytvoriť zabezpečenie a kvalitu, ako aj trvalosť spolužitia manželov. To je úloha manželov v rámci spoločného žitia a vzájomnej pomoci. 10. Z vykonaného dokazovania mal súd preukázané, že manželstvo účastníkov konania je hlboko a trvalo rozvrátené a nie je možnosť obnovy manželského spolužitia. S poukazom na takto zistený skutkový stav súd manželstvo účastníkov rozviedol a rozhodol tak ako je to uvedené vo výrokovej časti tohto rozsudku. 7. O trovách konania rozhodol podľa § 52 CMP. Poučenie: Proti tomuto rozsudku je prípustné odvolanie, ktoré možno podať do 15 dní od jeho doručenia v 3 vyhotoveniach, a to prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Manžel, ktorý prijal priezvisko druhého manžela môže do troch mesiacov od právoplatnosti výroku rozsudku o rozvode prehlásiť pred orgánom povereným viesť matriku, že opäť prijíma svoje predošlé priezvisko. Manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

